شه‌فه‌ق نيوز/ مايك په‌مپيۆ وه‌زير خارجيه‌ى ئه‌مريكا، داوا له‌ كۆمه‌ڵگاى ناوده‌وڵه‌تى كرد كار له‌بان نواگيرێ له‌ ئيران له‌ دروسكردن "بشيوێ تازه‌يگ" بكا دوياى كووتاييهاتن قه‌يه‌غه‌ێ چه‌ك ك نه‌ته‌وه‌يل يه‌كگرتگ چه‌سپنێده‌ى له‌بان ته‌هران.
په‌مپيۆ له‌ وه‌خت دانيشتن ئه‌نجومه‌ن ئاسايش سه‌ر وه‌ نه‌ته‌وه‌يل يه‌كگرتگ له‌باره‌ى سه‌ختيه‌يل ئاشتى و ئاسايش له‌ خوه‌رهه‌ڵات ناوين، داواى زياتر له‌هاوكارى له‌ ناوچه‌گه‌ كرد وه‌ ئامانج ره‌سين ئه‌را فكره‌ى تازه‌يگ له‌وه‌ر چاره‌سه‌ركردن كيشه‌يل كويه‌ن و ئاماژه‌ وه‌ كيشه‌يليگ كرد و له‌وانه‌يش ناكووكيه‌يل له‌ ليبيا و سوريا.
جى باسه‌، په‌مپيۆ باس له‌وه‌يش كرد ك وه‌خت فريه‌يگ ها وه‌رده‌م نه‌ته‌وه‌يل يه‌كگرتگ وه‌رجه‌ ئه‌وه‌گ ئيران ئه‌و مه‌رجه‌يله‌ بشكنێد ئه‌را دروسكردن بشيوێ تازه‌يگ و بايه‌سه‌ بڕيار خوه‌ى بيه‌ێد وه‌رجه‌ كه‌فتنه‌وه‌ى هه‌ر روێداگيگ.
